钦定古今图书集成/历象汇编/岁功典/第041卷 > 兰陵王 李昴英
## 钦定古今图书集成/历象汇编/岁功典/第041卷 > 兰陵王 李昴英

“燕穿幕，春在深深院落。单衣试龙泳。旋熏又怕东风
晓寒薄。别来情绪恶，瘦得腰围柳弱。清明近，正似海
棠怯雨，芳踪任飘泊。　钗留去年约。恨易老娇莺，多
误灵鹊。碧云杳渺天涯各，望不断芳草，又迷香絮。回
文强写字屡错。泪欲注还阁。　孤酌。住春脚。更彩局
谁忺，宝轸慵学。阶除拾取飞花嚼。是多少春恨，等闲
吞却。”猛拍阑干叹命薄，悔旧诺。